בעקבות פניית המקום הודיעה הבוקר המחלקה לחקירות שוטרים כי תפתח בבדיקה נגד ניצב משנה שימי מרציאנו, שתועד כשהוא מתנפל על מפגינה בהפגנה שהתקיימה בכיכר פריז, ונגד שוטרת שסטרה למפגינה מבוגרת
ההפגנה בכיכר פריז בירושלים ביום שבת, שהיתה רווית אלימות מצד משטרת ישראל כלפי המפגינים, מספקת תעסוקה למחלקה לחקירות שוטרים במשרד המשפטים. סגן ניצב ניסו גואטה נחקר אתמול באזהרה אחרי שתועד בכמה סרטונים כשהוא משתמש באלימות קשה נגד מפגינים, והורחק ליממה מתחנות המשטרה.
הסרטונים שצולמו בהפגנה העלו עוד מקרים של אלימות שוטרים, כמו למשל הסרטון שבו מתועד מפקד תחנת מרחב לב הבירה, ניצב משנה שימי מרציאנו, כשהוא מתנפל על מפגינה שטלטלה יחד עם מפגינים נוספים את מחסומי המשטרה. מרציאנו נראה בסרטון כשהוא מושך בחוזקה בידה של המפגינה ומנסה לגרור אותה. כשאחד המפגינים מנסה לעצור בעדו, נראה מרציאנו כשהוא מכה אותו.
החטא ועונשו. יש מצב שהוציא לה את הכתף מהמקום. איזה פחד. pic.twitter.com/0O0g6zqbdf
בעקבות פניית המקום הכי חם בגיהנום למחלקה לחקירות שוטרים אתמול, מסרה הבוקר דוברת מח"ש כי המקרה נמצא בבדיקה.
סרטון נוסף שלגביו פנינו אתמול למח"ש, שבו נראית שוטרת מתנפלת על מפגינה מבוגרת – נחקר אף הוא על ידי המחלקה לחקירות שוטרים, כך נמסר לנו הבוקר. בסרטון שצולם על ידי עמרי מניב נראית שוטרת סוטרת לאישה מבוגרת שתיעדה את המתרחש ברחוב בצלאל, ואז קוראת לשוטר נוסף שדוחף את האישה באגרסיביות. בהמשך מתועדים השניים כשהם עוצרים אותה.
כעת הגיעה תגובה מהמשטרה: "מבירור ראשוני שנערך עולה כי במהלך פיזור הפרת הסדר, המפגינים ובהם המפגינה נהדפו לעבר המדרכה, ובתגובה סטרה האישה בפני השוטרת, ולכן נעצרה לחקירה". לשאלתי האם בידי המשטרה תיעוד כלשהו שמאמת טענה זו, נמסר: "אין בידינו תיעוד ויזואלי"
יממה אחרי פרסום הסרטון צייץ מניב את תגובת המשטרה לסרטון: "מבירור ראשוני שנערך עולה כי במהלך פיזור הפרת הסדר, המפגינים ובהם המפגינה נהדפו לעבר המדרכה, ובתגובה סטרה האישה בפני השוטרת, ולכן נעצרה לחקירה". בהמשך כתב: "לשאלתי האם בידי המשטרה תיעוד כלשהו שמאמת טענה זו, נמסר: אין בידינו תיעוד ויזואלי".
גורם במשרד המשפטים הסביר היום כי במח"ש אין מי שמאתר באופן יזום סרטונים שמתעדים את התנהלות השוטרים. לדבריו, אם מפנים את תשומת לב המחלקהלסרטונים שמציגים אלימות של שוטרים – הם בודקים אותם.
גורם במשרד המשפטים הסביר כי במח"ש אין מי שמאתר באופן יזום סרטונים שמתעדים את התנהלות השוטרים. לדבריו, אם מפנים את תשומת לב המחלקה לסרטונים שמציגים אלימות של שוטרים – הם בודקים אותם
במקרה שיש חשש כי התבצעה עבירה פלילית, הבדיקה הופכת להיות מעמיקה יותר ואז מתקבלת ההחלטה אם אכן מדובר בעבירה פלילית או משמעתית, או שאין כלל עבירה.
לגבי שני המקרים המתוארים כאן, מח"ש עדיין לא החליטה האם לפתוח בחקירה והדברים מצויים כרגע בבדיקה.
בהפגנה האחרונה החלה המשטרה בפינוי המפגינים בשעה מוקדמת יחסית, זאת בעקבות החלטת בג"ץ שקבעה שההפגנה מותרת בכפוף להגבלות על רעש מהשעה תשע וחצי בערב. ההפגנה הסתיימה עם יותר מ-30 עצורים מקרב פעילי המחאה. רובם שוחררו לביתם אחרי שהסכימו לחתום על דרישה שלא להגיע לירושלים במשך שבועיים, בהם גם שלושת המפגינים שהוכו על ידי גואטה.

שישה נוספים שסירבו לחתום שוחררו בלי כל הגבלה על ידי בית המשפט למרות דרישת המשטרה להגבילם.
תגובת המשטרה: 
"בנוגע לשוטרת שתועדה מכה מפגינה: מבירור ראשוני שנערך עולה כי במהלך פיזור הפרת הסדר, המפגינים ובהם המפגינה נהדפו לעבר המדרכה, ובתגובה סטרה האישה בפני השוטרת ולכן היא נעצרה לחקירה.נציין כי האלימות הקשה והפסולה שהופנתה אמש נגד השוטרים הובילה לפציעתם של 5 שוטרים, לאחד מהם נשברה צלע מבעיטה, שוטר אחר קיבל מוט ברזל ברגלו ושוטר נוסף אגרוף בראשו. במהלך המחאה המשטרה עיכבה/עצרה 30 מפרי סדר בחשד לעבירות הפרת סדר ותקיפת שוטר. נמשיך לאפשר את חופש המחאה בגבולות החוק, אולם לא נאפשר התפרעויות אלימות, הפרת הסדר הציבורי ואלימות כלפי שוטרים בניגוד לחוק.
"בנוגע לנצ"מ שימי מרציאנו: הקצין הבחין במפגינה כשהיא מנערת את הגדרות של מערך האבטחה בהפגנה, ככל הנראה במטרה לפרוץ אותו, ולכן ניסה לעצור אותה ותפס אותה בידה. בשלב הזה כפי שניתן לראות בתיעוד, היא התנגדה והוא גם הותקף ע"י מפגינים אחרים שהיו לצידה, ולכן כדי למנוע פציעות ופגיעה מיותרת, הוא הפעיל שיקול דעת והחליט לשחרר אותה".



הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







